Եւ եթե ժողովածուից հանենք իրենց դարն ապրած որոշումներն ու դրանց երկար-բարակ մեկնաբանությունները, ապա տակը կմնա միայն ԿԳ նախկին նախարար Ս.Երիցյանի կես էջանոց առաջաբանը, որում «պաշտոնապես» հայտարարվում է, որ «հայոց լեզվի կանոնարկման, անարգել զարգացման համար կառավարությունն իրականացնում է հստակ քաղաքականություն»: Ս.Երիցյանը համոզված է, որ «այս ժողովածուն իր նպաստը կբերի հայերենի հետագա զարգացման գործին, կդառնա աշակերտության, ուսանողության, պետական ծառայության բոլոր օղակների աշխատողների, հայերենին առնչվող բոլոր անձանց սեղանի գիրքը»: